化，淑德彰闻。兹于康熙十三年五月初三日崩逝惓怀懿范痛悼弥深，宜有称谥，以垂永久，着内阁翰林院㑹同拟奏，其应行典礼，尔部详察速议具奏特谕。皇帝亲自拟订仁孝皇后谥文：《皇朝文献通考一百十六卷》《圣祖仁皇帝实录》康熙十三年六月二十七日，【康熙皇帝制曰】：『朕惟王化肇于闺门，洵借内庭之助，阴教成于宫壸，尤资后德之贤。故皇英嫔而帝道兴，任姒归而王图永，缅稽淑行，载籍攸存。惟翚服之有光，斯彤管其纪盛，聿彰令闻，爰着徽称。皇后赫舍里氏，毓自名门，躬全懿范，作朕元配，正位中宫，慈惠本乎性成，柔嘉维则，温恭笃于天赋，礼度